මෙම වගන්තිය 1972 ව්‍යවස්ථාවේ 3 වන වගන්තිය අනුගමනය කර ඇති අතර මූලික අයිතිවාසිකම් හා ඡන්ද බලය ඇතුලත් කර ඇත.1978 ව්‍යවස්ථාවේ   4 වන වගන්තිය ජනතාවගේ පරමාධිපත්‍යය ක්‍රියාත්මක වන ආකාරය  දක්වා ඇත.  4(අ) ව්‍යවස්ථාදායක බලය ජනතාව විසින් තෝරාපත්කර ගන්නා ලද මන්ත්‍රීවරුන්ගෙන් සමන්විත පාර්ලිමේන්තුව විසින්ද ජනමත විචාරණයකදී ජනතාව විසින්ද 4(ආ) විධායක බලය රටේ ආරක්ෂාවද ඇතුඵ ජනතාවගේ විධායක බලය ජනරජයේ ජනාධිපතිවරයා විසින්ද 4 (ඇ) පාර්ලිමේන්තු මන්ත්‍රීවරුන්ගේ වරප්‍රසාද සම්බන්ධයෙන් විනා ජනතාවගේ අධිකරණ බලය ආණ්ඩුක්‍රම ව්‍යවස්ථාවෙන් පිහිටුවන ලද අධිකරණය විසින්ද ක්‍රියාත්මක වේ.""පාර්ලිමේන්තුවේ උත්තරීතරභාවය හා ජනරජයේ ඒකීයභාවය ආරක්ෂා කරන්නාවූ වගන්ති ලෙස ආණ්ඩුක්‍රම ව්‍යවස්ථාවේ 75 වන වගන්තිය මගින් ව්‍යවස්ථාදායක බලයත් 76(1) වගන්තිය මගින් ව්‍යවස්ථාදායක බලය පවරා දීම සම්බන්ධයෙන් දක්වා ඇත.